ທຳນຽບຫ້າແຈ ກ່າວວ່າ ການໂຈມຕີ ຄ້າຍຝຶກ ອາລກາອີດາ ສັງຫານ ພວກກໍ່ການຮ້າຍ ຫຼາຍສິບຄົນ
ໂຄສົກກ່າວວ່າ ມີພວກກໍ່ການຮ້າຍ ຫລາຍກວ່າ 70 ຄົນ ພວມຝຶກແອບຢູ່ໃນຄ້າຍ ເວລາການໂຈມຕີມີຂຶ້ນ ທີ່ຄ້າຍແຫ່ງດັ່ງກ່າວ.
ທຳນຽບຫ້າແຈກ່າວໃນວັນອັງຄານວານນີ້ວ່າ ການໂຈມຕີທາງ ອາກາດ ຂອງສະຫະລັດ ຕໍ່ຄ້າຍຝຶກແອບ ຂອງກຸ່ມກໍ່ການຮ້າຍ ອາລກາອີດາໃນເຢເມນ ໄດ້ສັງຫານພວກກໍ່ການຮ້າຍຫຼາຍສິບ ຄົນ ທ່ານ Peter Cook ໂຄສົກຂອງທຳນຽບຫ້າແຈ ກ່າວວ່າ ການ ໂຈມຕີທາງອາກາດໃນຄັ້ງນີ້ ໄດ້ສ້າງຄວາມເສຍຫາຍຢ່າງໜັກ ໃຫ້ແກ່ຄວາມສາມາດຂອງກຸ່ມອາລກາອີດາຢູ່ແຫຼມອາຣາເບຍ ຫຼື AQAP ເພື່ອນຳໃຊ້ເຢເມນເປັນຖານປະຕິ ບັດງານໃນການ ໂຈມຕີທີ່ຂົ່ມຂູ່ຕໍ່ເຈົ້າໜ້າທີ່ສະຫະລັດ ແລະໄດ້ສະແດງໃຫ້ເຫັນ ເຖິງຄວາມໝາຍໝັ້ນ ຂອງພວກເຮົາ ເພື່ອຈະເອົາຊະນະກຸ່ມກໍ່ ການຮ້າຍອາລກາອີດາແລະປະຕິເສດບໍ່ໃຫ້ບ່ອນຫລົບລີ້ແກ່ພວກເຂົາ ທ່ານ Peter Cook ກ່າວວ່າ ມີພວກກໍ່ການຮ້າຍຫລາຍກວ່າ 70 ຄົນ ກຳລັງຝຶກແອບຢູ່ທີ່ ຄ້າຍແຫ່ງນັ້ນແລະພວກນັກຊ່ຽວຊານກຳລັງຊັ່ງຊາຕີລາຄາເບິ່ງຜົນຂອງການໂຈມຕີທາງ ອາກາດດັ່ງກ່າວ ແຕ່ທ່ານກໍກ່າວວ່າ ຜົນໃນຂັ້ນຕົ້ນສະແດງໃຫ້ເຫັນວ່າມີສະມາຊິກກຸ່ມກໍ່ ການຮ້າຍອາລກາອີດາຫລາຍສິບຄົນໄດ້ຖືກຂ້າຕາຍ ເຈົ້າໜ້າທີ່ສະຫະລັດຖືວ່າ ກຸ່ມ AQAP ເປັນເຄືອຂ່າຍຂອງກຸ່ມອາລກາອີດາທີ່ເປັນອັນຕະ ລາຍທີ່ສຸດແລະເປັນກຸ່ມທີ່ໄດ້ແຍກຕົວອອກມາ ກຸ່ມກໍ່ການຮ້າຍດັ່ງກ່າວນີ້ໄດ້ສວຍໂອກາດໃນລະຫວ່າງທີ່ເກີດການສູ້ລົບ ຄວາມວຸ້ນວາຍ ແລະຄວາມສັບສົນທາງການເມືອງ ຢູ່ໃນເຢເມນ ເຂົ້າຍຶດເອົາພື້ນທີ່ແລະທຳການໂຈມຕີກໍ່ ການຮ້າຍ